mk en ceb hbs_cyr en en en en hbs_lat hbs_cyr mk ru mk hbs_cyr mk hbs_cyr uk ru en uk hbs_cyr hbs_cyr en br mk ru en en en en mk de ru ru mk en mk mk mk mk en en en en mk mk mk mk mk mk mk mk mk mk mk mk mk mk mk mk mk mk en hbs_lat en hbs_lat hbs_lat pt mk mk mk mk en mk uk en hbs_lat en id de mk en en en
Instagram воведува нови ажурирања за видеозаписите | Balkansmedia
Социјалните мрежи станаа составен дел на новинарството. Медиумите за да дојдат до публика, ги користат социјалните мрежи како многу важни помошни алатки. Тие им овозможуваат да дојдат до нова публика, да одржуваат контакт со постоечката публика и нудат можност креативно да ја презентираат својата содржина.
Adam Mosseri, шефот на Instagram, ги најави овие ажурирања, повторувајќи дека фокусот на компанијата оваа година ќе биде на развојот на видеозаписите и на пораките.
This next year is going to be pivotal for Instagram. In addition to our industry-leading safety and wellbeing efforts, we’re focused on these four key priorities.
Hope you’re all able to get some rest over the holidays. See you in the New Year! ✌🏼 pic.twitter.com/iY8uQ1EnMZ
— Adam Mosseri (@mosseri) December 28, 2021
Instagram оваа визија ја оживува токму оваа година, почнувајќи со двете најнови ажурирања кои се насочени кон видеозаписите – видео во живо и снимено видео.
Овие ажурирања ќе вклучуваат:
Промовирање на закажаните стримови во живо со нов банер
Можност за ремикс на било кое видео
Истакнете го видеото во живо
Кога ќе закажете видео во живо на Instagram, сега ќе можете да го истакнете на вашата главна страница на профилот со нов банер.
“Креаторите/ките веќе некое време можеа да закажат видео во живо, но сега можете да го одделите закажувањето во живо од креирањето на објави на feed-от, или дури да објавите приказна во живо. Исто така добивате и мала значка на вашиот профил, која на следбениците/чките им дава до знаење, или на било кого што оди на вашиот профил, дека се подготвува Live за да ги потсетува дека можат да се претплатат.” – објаснува Mosseri.
Закажани видеозаписи во живо можете да создадете колку што сакате. Ова ви дава можност за промовирање на стримот во живо што, на пример, се изведува секој ден во исто време.
Луѓето кои го посетуваат вашиот профил можат да кликнат на банерот за да креираат потсетник за вашето претстојно видео во живо.
Друго ажурирање што ќе им стане достапно на корисниците/чките на Instagram е можноста за ремикс на било кое видео на Instagram.
“Remix” на Instagram значи снимање на видеозаписи што ги објавиле други и одговарање на нив или повторно нивно креирање со сопствено видео. Опцијата е многу слична на видео реакциите на TikTok. Всушност, кога Instagram првпат ја воведе ремикс функцијата, тоа во основа беше копија на видео реакциите што станаа популарни на TikTok.
Досега корисниците/чките можеа само да направат ремикс на Instagram Reels инспирирани од TikTok, а сега корисниците/чките ќе можат да направат ремикс на било кое јавно видео на Instagram, без разлика дали е тоа Reel или објава во feed-от.
И сѐ ќе биде едноставно, како и другите опции што постојат.
Опцијата ќе се наоѓа на истото место како и Remix this Reel. Кликнете на иконата со три точки во горниот десен агол и ќе ви се појави опција Remix this video.
Она што е добро, секако е фактот дека секој/а корисник/чка на својот профил може да ја уклучи или исклучи опцијата некој трет да го користи неговото или нејзиното видео за да направи ремикс.
Доколку зборуваме за видеозаписи кои ги прават медиумите, од една страна се поставува прашањето за авторството, но ако ремикс видеозаписите креирани од вашата публика привлечат уште повеќе публика на вашите социјални мрежи, зошто да не се обидете да ја оставите опцијата отворена и да видите што ќе се случи. Тестирајте ја, нема што да изгубите.
Исто така, размислете и вие да креирате ремикс видеозаписи на други корисници/чки или токму на вашите следбеници/чки, можеби тоа ќе ви биде полн погодок за да дојдете до нова публика.
PoorNot so pooraveragegoodvery good
Imate prijedlog ili komentar? Javite nam se!
Вертикалниот видео формат сѐ повеќе се користи за презентирање на содржините
Кога новинарскиот стенд-ап го подига квалитетот на приказната, кога е професионално промашување
Концептот за корисничките потреби им е сѐ повеќе потребен на медиумските редакции
Проектот се спроведува со поддршка
Balkansmedia.org е петгодишна програма на УСАИД која ги поддржува независноста на медиумите и слободата на изразување во БиХ преку зајакнување на одржливоста на медиумите, подигнување на квалитетот на медиумската содржина, градење на компетентноста на новинарите, овозможување правна поддршка на медиумите и на новинарите, како и преку активно вклучување на граѓаните во медиумскиот простор, со силна промоција на независните медиумски гласови во БиХ.
Tešanjska 24, 71 000 Sarajevo
Telefon: +387 33 943 683
© 2022 All rights reserved.